આ બહુ ચિંતાજનક પેટન્ટ છે. જોકે તેનો અમલ શરૂ થયો નથી, પણ ગમે ત્યારે થઈ શકે છે. તમારી વાતચીત રેકર્ડ થઈ ગઈ હોય તેનો ફેસબૂક શું ઉપયોગ કરશે? કરોડો ફાઇલ રેકર્ડ થઈ હોય એટલે કોઈ વ્યક્તિ તેને સાંભળવાની નથી. ટીવીનો કાર્યક્રમ નક્કી કરવા માટે ફેસબૂક લાખો કાર્યક્રમો પારખી શકાય તેવી લાયબ્રેરી બનાવશે. તેની સાથે રેકર્ડ થયેલો ઓડિયો સરખાવશે. તેનાથી ખ્યાલ આવશે કે કયો કાર્યક્રમ જોવાયો. આ બધું જ કામ ઓટોમેટિક થવાનું. વાત ત્યાં પૂરી જાય ત્યાં સુધી બરાબર છે, પણ રેકર્ડ થયેલી વાતચીત કોઈના હાથમાં ગઈ ત્યારે શું થશે?